ट्रेनर के साथ शेयर किया प्रैक्टिस का वीडियो, फैंस ने की दमदार एक्शन की तारीफ
Sushmita Sen's Sword Fight Practice Video for Arya 3 Goes Viral. Follow Bollywood News in Hindi, Latest Headlines, Videos On Dainik Bhaskar. सुष्मिता सेन इन दिनों आर्या 3 की शूटिंग में बिजी हैं। खास इस सीरीज के लिए एक्ट्रेस कलरीपयट्टु की ट्रेनिंग ले रही हैं।
सुष्मिता सेन इन दिनों आर्या 3 की शूटिंग में बिजी हैं। खास इस सीरीज के लिए एक्ट्रेस कलरीपयट्टु की ट्रेनिंग ले रही हैं। शुक्रवार को सुष्मिता ने अपने इंस्टाग्राम हैंडल पर एक वीडियो शेयर किया, जिसमें वो सेलिब्रिटी ट्रेनर सुनील के साथ भारतीय मार्शल आर्ट फॉर्म कलरीपयट्टू सीखती नजर आ रही हैं। पोस्ट शेयर करते हुए सुष्मिता ने ट्रेनर को शुक्रिया कहा है।
सुष्मिता ने ट्रेनर को कहा शुक्रिया, बोलीं- आप अनोखे हैं सर 
चर्चित वीडियो में एक्ट्रेस पहले ट्रेनर से ट्रेनिंग लेते नजर आती हैं और इसके बाद खुद दमदार अंदाज में तलवारबाजी करती हैं। सुष्मिता ने पोस्ट शेयर करते हुए लिखा- ‘आप अनोखे हैं सर! आपके और कलरीपयट्टू की कला के लिए बहुत प्यार और सम्मान है। हम यहां आर्या 3 की तैयारी कर रहे हैं।’
सुष्मिता के इस पोस्ट पर सेलिब्रिटी ट्रेनर ने जवाब देते हुए कहा- सुंदर शब्दों के लिए धन्यवाद मैम। आर्या 3 में आपके और टीम के साथ काम करना सम्मान की बात थी।
फैंस ने बढ़ाया सुष्मिता का हौसला
सोशल मीडिया पर सुष्मिता का यह वीडियो बेहद पसंद किया जा रहा है। एक्ट्रेस के फैंस वीडियो पर जमकर रिएक्ट कर रहे हैं। एक फैन ने कमेंट सेक्शन में लिखा- क्या जबरदस्त कमबैक है क्वीन। दूसरे फैन ने लिखा- ‘आप एक प्रेरणा हैं।’ तीसरे फैन ने कहा- हमें आर्या 3 का बड़ी ही बेसब्री से इंतजार है।
सेट पर वापस लौटकर सुष्मिता ने शेयर किया था वीडियो 
बीते दिनों हार्ट अटैक से रिकवर होने के बाद एक्ट्रेस ने आर्या 3 के सेट पर वापस लौटकर एक वीडियो शेयर किया था। उस वीडियो में एक्ट्रेस पहली बार तलवारबाजी करते हुए नजर आईं थीं। तब एक्ट्रेस की स्किल्स ने फैंस का ध्यान अपनी तरफ खींचा था।
सुष्मिता को आर्या 3 के सेट पर आया था हार्ट अटैक
बीते दिनों सुष्मिता के साथ आर्या 3 में काम कर रहे एक्टर विकास कुमार ने बताया था कि उन्हें आर्या की शूटिंग के दौरान हार्ट अटैक आया था। लेकिन उन्होंने इस बारे में सेट पर किसी को कोई जानकारी नहीं दी थी। सेट पर मौजूद टीम को भी सुष्मिता के हार्ट अटैक के बारे में सोशल मीडिया के जरिए ही पता चला था।
विकास ने बताया था कि सुष्मिता अपनी हेल्थ कंडीशन के बारे में कोई हल्ला नहीं करना चाहती थीं, इसलिए उन्होंने इस बारे में किसी को कुछ नहीं बताया था।
पोस्ट के जरिए मिली थी सुष्मिता के हार्ट अटैक की जानकारी
सुष्मिता ने सोशल मीडिया पर पोस्ट शेयर करते हुए अपने हार्ट अटैक की जानकारी दी थी। साथ ही उन्होंने अपनी एंजियोप्लास्टी के बारे में भी बताया था। पोस्ट में सुष्मिता ने उन लोगों को शुक्रिया कहा था, जिन्होंने उनकी मदद की थी।